Пры Гайліцісе ВЭФ ператварыўся ў каманду, арыентаваную на атаку. За паядынак "электратэхнікі" сталі ў сярэднім набіраць па 80 ачкоў - і, уцягваючы супернікаў у адкрыты баскетбол з вялікай колькасцю нападаў, прымудраюцца на сустрэчных курсах закруціць галовы нават больш класным камандам. Акрамя таго, латвійскі калектыў працуе ў высокім тэмпе без страты якасці: дэфіцыт росту і масы з-за адсутнасці габарытных гульцоў пад кольцам ВЭФ кампенсуе агрэсіўнай абаронай і хуткасным пераходам у напад. Таму да "лёгкага" складу прыбалтаў, які кантралюе тэмп, трэба ставіцца з асаблівай асцярогай, але мы спадзяемся, што "Цмокі" здолеюць і ў гэты раз здабыць перамогу.